નેપાળ, 3 જાન્યુઆરી: નેપાળની હિન્દુ સમર્થક પાર્ટી રાષ્ટ્રીય પ્રજાતંત્ર પાર્ટી-નેપાળ (આરપીપી-એન)ને કહ્યું કે તેમના દેશને ફરીથી હિન્દુ રાષ્ટ્ર બનતાં કોઇ રોકી શકશે નહી. આ પાર્ટીએ દેશની બીજી પાર્ટીઓ પર પશ્વિમી દેશોના પ્રભાવમાં ધર્મનિરપેક્ષતાની વકાલત કરવાનો આરોપ લગાવ્યો છે. આરપીપી-એનના અધ્યક્ષ કમલ થાપાએ શુક્રવારે રાજધાની કાઠમાંડૂમાં એક રેલીમાં આ દાવો કર્યો છે. આ રેલીમાં લગભગ 10,000 લોકો હાજર હતા. રેલીને સંબોધિત કરતાં થાપાએ દાવો કર્યો, 'દેશને ફરીથી હિન્દુ રાષ્ટ્ર બનતાં કોઇ પણ રોકી શકશે નહી.'